open-index/open-wikipedia-markdown huggingface dataset:
Kingswood (South Gloucestershire)

**Kingswood** er et tettsted eller byområde i South Gloucestershire, England ved den østlige grensen av Bristol, og fungerer som en forstad til byen. I henhold til folketellingen av 2011 bor det 40 734 innbyggere i området.

## Kongelig skog
Angelsaksisk og normannisk tid var skogsområdet Kingswood Forest et kongelig jaktområde som omkranset Bristol, og strakte seg så langt som til valgkretsen Filwood i sørlige Bristol. «Fra de eldste dagene til konstabelen av festningen Bristol Castle, var kongens offiser i området, som også var øverste skogforvalter av Kingswood Forest og den første av disse som er nedtegnet er Ella som døde i 920. Ved utkanten av skogen, nord for elven Froom, lå den lille grenden Stapleton, navnet er av saksisk opprinnelse, som det hevdes betydde *«gården, småbruket, eller tuft, ved eller nær Stapol, stolpe eller søyle»*.

## Kullutvinning
Området Kingswood fikk industriell etablering på slutten av 1600-tallet grunnet kullgruvedrift. Typisk for disse var kullfeltene i områdene Easton and Coalpit Heath/Yate. Kullgruvenes historie har fortsatt påvirkning på byen med hageanlegg som tidvis åpnes opp. Den lokale parlamentsmedlemmet har søkt parlamentet for å en full undersøkelse av kullgruvene under byen.

## Referanser


## Eksterne lenker
* 
* Kingswood Rugby Club, det offisielle nettstedet til Kingswood RFC
* Kingswood and Mangotsfield Archaeological Assessment Report 1997 (PDF)
* Fotografier fra Kingswoods fortid 
* Kingswood Ten Sing, ungdomsgruppe
Fabians brud

***Fabians brud*** er en roman av Margit Sandemo fra 1974. Den har blitt utgitt i en rekke ukeblader, også under tittelen «**En kvinnes offer**». 

Romanen er en fortelling fra 1700-tallet om Bianca av Warnvick, som ved list og lempe skal hjelpe herskedømmet Tannenburg, da hertug Maximillian er død. For å klare dette, må hun spille sin "enkle" søster Berengaria, og gifte seg med Fabian, en brorsønn av Maximillian. Bianca er viden kjent for sin høye intelligens, og ble ansett som like klok som en hvilken som helst mann. På bryllupsreisen til Tannenburg, blir hun eskortert av Zoltan, og det oppstår snart varme følelser mellom disse to. Et eventyr på død og liv venter Bianca. 

Romanen er utgitt som bok nummer 20 i serien «*Margit Sandemos beste føljetonger*».

## Utgivelser i utvalg
*«Margit Sandemos beste føljetonger nr 20», Bladkompaniet 1984, ISBN 82-509-1380-9
*«Margit Sandemos beste dobbeltbok», Schibsted 2006

## Kilder
*«Kjære Margit», Bladkompaniet 1994
The New Grove Dictionary of Opera

***The New Grove Dictionary of Opera*** er et engelsksproglig operaleksikon. Leksikonet er med sine  sider fordelt på fire bind det største skrevne stykket om opera på engelsk.

Leksikonet ble først publisert i 1992. Redaktør var Stanley Sadie, som hadde satt sammen  artikler skrevet av mer enn  musikkyndige om mer enn  komponister og  operaer. Vedlegg med indekser over karakterer, arier, ensembler og operastykker var også inkludert.

*Grove Dictionary of Opera* er sammen med *[[The New Grove Dictionary of Music and Musicians]]* tilgjengelig på nettet via betaltjenesten Oxford Music Online.

## Anmeldelser

*Fairtile, Linda B. «Reviewed work(s): *The New Grove Dictionary of Music Online* by Laura Macy». *Journal of the American Musicological Society* 56.3 (høsten 2003): 748–754. . .
*Holland, Bernard. «Grove Opera Dictionary Can Make Experts Of Dilettante and Pro». *[[The New York Times]]*, 2. januar 1993. URL.
*Rosen, Charles. «The Ridiculous & Sublime». *[[The New York Review of Books]]* 40.8 (1993). URL.
*Salaman, William. «Review: The New Grove Dictionary of Opera». *British Journal of Music Education* 16.1 (1999): 97–110.
*Simon, John. «Review: The New Grove Dictionary of Opera, 4 vols.» *National Review*, 26. april 1993.
*Zaslaw, Neal. «Review: The New Grove Dictionary of Opera». *[[The Musical Quarterly]]* 78.1 (1994): 149–158. .

## Eksterne lenker
* Oxford Music Online
Kilometerskilt

**Kilometerskilt** ble tidligere brukt langs norske veier for å angi avstanden til sentrale omlastingssteder for post og annet. De hadde dermed rollen til milesteiner. Slike skilt ble satt opp sist på 1800-tallet, og noen av de opprinnelige finnes fortsatt langs veier i Norge. Enkelte av dem har også plassert på museer.

Statens vegvesen har restaurert mange slike skilt og satt dem opp igjen.

## Se også
* Milepæl
* Trafikkskilt
Slaget ved Tangdao

**Slaget ved Tángdǎo** (唐岛之战; *Tángdǎo Zhī Zhàn*) ble utkjempet i Østkinahavet i november 1161 mellom det kinesiske Sørlige Sòng-dynastiet, hvis styrket ble kommandert av Li Bao, og det jursjenske Jīn-dynastiet, som ble ledet av Su Baocheng og Wanyan Zhengjianu. Slaget var del av et av Jīn-dynastiets forsøk på å invadere og erobre Sørlige Sòng, som mislyktes da de led nederlag i slaget. Jīn-dynastiets marine ble satt i brann av Sòng-styrkenes ildlanser og ildpiler, og led store tap. Wanyan Zhengjianu døde i slaget, slik en kan lese i *[[Jin Shi]]*:

:*"Zheng Jia kjente ikke sjørutene godt, ei heller visste han hvordan han skulle bruke skip, og han trodde ikke at fienden var i nærheten. Men plutselig var de der, og vi var ikke klare da de kastet bombeprosjektiler mot skipene våre. Da han så at skipene sto i flammer og merket at han ikke hadde noen måte å komme seg bort på, hoppet Zheng Jia i sjøen og druknet."*

Slaget ble fulgt av ennå et sjøslag, slaget ved Caishi, som ble utkjempet senere samme år. Disse to slagene var viktig for utviklingen av Kinas første permanente flåte under Sòng-dynastiet; historikeren Joseph Needham har hevdet at flåten som i utgangspunktet hadde elleve skvadroner og 3000 mann vokste Sòng-marinen i løpet av ett århundre til å ha 20 skvadroner med 52.000 mann, med sin hovedbase i Shanghai. De sørkinesiske handelsmennene bidro også mye til at marinen ble forsynt. I Jīn-felttoget i 1161 deltok omtrent 340 skip i slag på Yangzijiang. Likevel lå det en lang utvikling bak dette slaget; i 1129 ble det bestemt av kastemaskiner som kastet bomber skulle være standardutstyr på alle krigsskip, og mellom 1132 og 1183 ble mange tredemøllehjulbåter, både små og store, bygd, hvorav noen hadde så mange som elleve hjul på hver side (den bemerkelsesverdige ingeniøren Gao Xuans oppfinnelse). I 1203 ble noen av disse utstyrt med jernplater (skipsbyggeren Qin Shifus design). Slik klarte Sòng-marinen å holde tilbake jursjenen og mongolene i deres erobringer i nesten to århundrer, og oppnådde full kontroll over Østkinahavet. 

## Litteratur
*
*
*
Ole Olsen Evenstad (1739–1806)

**Ole Olsen Evenstad** (døpt 2. februar 1739, begravd 22. november 1806) var skogeier, gårdbruker, lensmann og tømmermerker fra Evenstad i Stor-Elvdal. I ettertiden er han først og fremst kjent for sin bok om bondejern: *Afhandling om Jern-Malm, som findes i Myrer og Moradser i Norge, og Omgangsmaaden med at forvandle den til Jern og Staal*

Ole ble født som den eldste av ti barn av Kari Olsdatter (1713–73) fra Evenstad og Ole Nilsen (1703–69). Han giftet seg i 1765 med gårdbrukerdatteren Gjertrud Helgesdatter (1745—1820) fra Søstu Stai. De fikk sju barn, hvorav fem vokste opp. Blant barna kan nevnes eidsvolls- og stortingsmannen Ole Olsen Evenstad (1766–1833) og stortingsmannen Ole Olsen Evenstad (1781–1833). Ole og Gjertrud overtok Evenstad i 1767, og drev gården til 1804. Han var lensmann fra 1767 til 1783.

Det avgjørende grunnlaget for Ole Olsen Evenstads økonomi og sosiale posisjon var hans rolle som tømmermerker og tømmerbetinger for det ledende trelasthuset i samtiden. Han startet som tømmermerker hos Karen Ancher enke etter justisråd Christian Ancher, og fortsatte for sønnen Bernt Anker da han overtok familiens forretninger. Han arbeidet også for Bernts bror, Peder Anker. Som ansvarlig for Anker-familiens tømmerkjøp i Østerdalen ble han en rik mann. Han fikk 200 rdl. årlig i fast lønn for arbeidet som tømmermerker, og hentet trolig i tillegg betydelige inntekter fra kommisjoner i forbindelse med tømmerkjøpene. Ifølge Anders Fosvold kunne han kjøpe tømmer for Bernt Anker for 9—10 000 rdl. årlig, i 1803 for hele 15449 rdl. Forbindelsen til Anker-familien var et bånd han også kunne trekke på i andre sammenhenger.

Ole Evenstad var engasjert i de patriotisk-rasjonelle strømningene i samtiden. Hvor blant annet inngikk prisoppgaver for landhusholdningsselskapet og etableringen av tekstilskolen og -fabrikken Enigheten. 

## Referanser


## Kilder
* 
* Artikkelen Ole Olsen Evenstad (1739—1806) fra Lokalhistoriewiki
Ole Olsen Evenstad

**Ole Olsen Evenstad** er navnet til flere personer:

*Ole Olsen Evenstad (1739–1806)
*Ole Olsen Evenstad (1766–1833), eidsvollsmann
*Ole Olsen Evenstad (1781–1833)
*Ole Olsen Evenstad (1798–1859)
*Ole Olsen Evenstad (1859–1891)
The Remix

***The Remix*** er et remiksalbum av den amerikanske sangeren Lady Gaga. Albumet ble utgitt den 10. mars 2010.

## Sporliste
# «Just Dance» (Richard Vission Remix) (med Colby O'Donis) – 6:15
# «Poker Face» (LLG vs. GLG Radio Mix Remix) – 4:03
# «LoveGame» (Chew Fu Ghettohouse Fix) (med Marilyn Manson) – 5:21
# «Eh, Eh (Nothing Else I Can Say)» (Frankmusik Remix) – 3:49 
# «Paparazzi» (Stuart Price Remix) – 3:21
# «Boys Boys Boys» (Manhattan Clique Remix) – 2:50
# «The Fame» (Glam as You Remix) – 3:57
# «Bad Romance» (Starsmith Remix) – 4:57
# «Telephone» (Passion Pit Remix) (med Beyoncé Knowles) – 5:14
# «Alejandro» (The Sound of Arrows Remix) – 3:59
# «Dance in the Dark» (Monarchy 'Stylites' Remix) – 6:10
# «Just Dance» (Deewaan Remix) (med Ashking, Wedis, Lush, and Young Thoro) – 4:16
# «LoveGame» (Robots to Mars Remix) – 3:12
# «Eh, Eh (Nothing Else I Can Say)» (Pet Shop Boys Remix) – 2:49
# «Poker Face» (Live at The Cherrytree House Piano & Voice Version) – 3:39
# «Bad Romance» (Grum Remix) – 4:53
# «Telephone» (Alphabeat Remix) (med Beyoncé Knowles) – 4:48

## Eksterne lenker
*
Bjarne Hareide

**Bjarne Arnleif Hareide** (født 15. juli 1908 på Hareid i Møre og Romsdal, død 12. september 1979 i Oslo) var en norsk teolog og religionspedagog. Han startet det som nå er IKO - Kirkelig pedagogisk senter, og la ned en stor innsats i fornyelsen av kristendomsfaget i skolen.

Hareide ble cand.theol. ved Menighetsfakultetet i 1935.

Han var sønn av fiskebåtreder Johan E. Hareide og Betty Bakke og giftet seg i 1940 med sykepleier Anne Langmoen, datter av brukseier Berger Langmoen (1887–1950). Han var bror av Einar Hareide og far til  Dag Hareide.

## Referanser
UCI WorldTour 2012

**UCI WorldTour 2012** er andreutgaven av UCI WorldTour, oppfølgeren til UCI Verdenskalender, og består av 28 endags- og etapperitt i Europa, Australia, Canada og Kina. E3 Prijs Vlaanderen – Harelbeke er inkludert for første gang. I juni annonserte UCI at et helt nytt ritt i Kina, Tour of Hangzhou, hadde fått WorldTour-lisens for fire år, og skulle arrangeres 17. –21. oktober. To måneder senere kom beskjeden om at rittet ikke var klar for 2012.

18 lag har status som ProTeam og stiller i alle disse rittene.

UCI WorldTour 2012 ble vunnet av Joaquim Rodríguez i den individuelle konkurransen, mens Team Sky vane lagkonkurransen og Spania ble beste nasjon
	
## Ritt

## Lag
### UCI ProTeams
Lagene som er registrert som ProTeams har rett og plikt til å delta i alle WorldTour-ritt. 18 lag fikk tildelt ProTeam-lisens for 2012-sesongen. Etter 2011-sesongen ble Team HTC-Highroad lagt ned, mens Team RadioShacks sponsorer og halvparten av rytterne gikk til Leopard Trek som fikk nytt navn RadioShack-Nissan. Sponsoren Omega Pharma gikk over til Quick Step og ble Omega Pharma-Quick Step, mens det av restene av Lotto-laget (Omega Pharma-Lotto) ble dannet Lotto-Belisol. Nyetablerte GreenEDGE fikk lisens, det samme gjorde FDJ BigMat som var profesjonelt kontinentallag i 2011-sesongen.

### UCI Profesjonelle kontinentallag
I tillegg til ProTeams kan arrangørene invitere (vanligvis 2-8) profesjonelle kontinentallag. Disse kan ikke tjene poeng på rankingen.

## Ranking

### Poengberegning
Det gis poeng for sammenlagtplassering og plassering på enkeltetapper. Lagene og nasjonene rangeres basert på poengene til deres fem beste ryttere. Kun ryttere på ProTeams kan ta poeng.

### Individuelt

### Lag

### Nasjon

## Referanser


## Eksterne lenker
* www.uciworldtour.com
Ole Olsen Evenstad (1798–1859)

**Ole Olsen Evenstad** (født 1798, død 3. mars 1859) var lensmann, gårdbruker og skogeier på gården Evenstad i Stor-Elvdal. Han var sønn av eidsvollsmannen Ole Olsen Evenstad (1766–1833), og farfar til ordfører Ole Olsen Evenstad (1859–1891). Han var gift med Ragnhild Eriksdatter Stai (1796–1848).

Ole Evenstad arvet gård og lensmannembede, og var en av bygdas og Østerdalens rikeste. Han overlevde både den eldste sønnen Ole IV og den yngste sønnen Tollef (1834–1859) med noen måneder, og døde før sønnesønnen Ole ble født. Gården ble testamentert til svigerdatteren Anne Evenstad og sønnesønnen med en halvpart til hver. 

## Referanser
Matthew Festing

**Matthew Festing** (født 30. november 1949 i  Northumberland i England, død 12. november 2021 i La Valletta i Malta) var en britisk offiser og stormester i Malteserordenen.

Festing var den 79. fyrsten og stormesteren i Malteserordenen. Han var den tredje engelske stormesteren, etter sin forgjenger Andrew Bertie og Hugh Revel som var stormester i 1258.

Han er sønn av feltmarskalk Francis Festing, som var konvertitt til katolisismen og som også var ridder av Malteserordenen, og Mary Cecilia Riddell, som tilhørte en gammel recusantfamilie (det vil si personer som nektet å gå over til protestantismen).

Festing er utdannet ved St John's College ved University of Cambridge, og tjenestegjorde i Grenadier Guards. Han er oberst i den britiske Territorial Army. Han ble opptatt i Malteserordenen i 1977, og avla de evige løfter i 1991. Fra 1993 til 2008 var han storprior i England. 11. mars 2008 ble han valgt til ordenens fyrste og stormester i et konklavelignende møte i ordenens villa på Aventinerhøyden i Roma.

## Referanser
Vardetangen

**Vardetangen** er Norge sitt vestligste fastlandspunkt. Stedet ligger på spissen av Lindåshalvøya i Austrheim kommune, Vestland fylke. 

I 1996 ble det bygget en stor steinvarde på platået som markering i tillegg til en steintavle med inskripsjon som viser lengde- og breddegrad.

## Turområde
Fra parkeringsplassen er det opparbeidet turvei på ca. 800 meter frem til platået. Det er også opparbeidet tursti til Årvika friluftsområde. 

I sjøkanten befinner det seg en jettegryte fra siste istid med diameter 60 centimeter og en dybde på 100 centimeter. Ifølge opplysningsskilt på stedet lå isen 1000 meter tykk på den tid over Vardetangen.

Det bygget en åpen dagsturhytte nær varden.

Utsikten fra platået er nordover Fensfjorden til Gulen og østover til Masfjordfjellene.

## Bildegalleri

Fil:Vardetangen.jpg|Steintavlen og steinvarden
Fil:Utsikt Vardetangen.jpg|Utsikt ved steintavlen
Fil:Dagsturshytte.jpg|Dagsturhytte


## Referanser


## Kilder
* Nordhordland Reiselivslag sine nettsider
* NRK Hordaland om Vardetangen
Anne Evenstad

**Anne Olsdotter Evenstad** (født 17. desember 1830, død 30. januar 1909) var en norsk gårdbruker, skogeier og legatstifter på gården Evenstad i Stor-Elvdal.

Hun var født på husmannsplassen Kjølhammar under garden Atneosen, og fikk som ung pike tjeneste på gården Evenstad. Her ble forlovet med odelsgutten Ole Olsen Evenstad (1827–1859) som var sønn av Ole Olsen Evenstad (1798–1859). Forloveden døde like før bryllupet, mens hun gikk gravid med sønnen Ole. Kort tid etter døde også svigerfaren, som testamenterte gården til Anne og den ufødte sønnesønnen. 

Anne Evenstad giftet seg det samme året med Erik Bergersen Messelt (1825–1867), som døde fra henne åtte år etter. Sønnen Ole ble skogbruksutdannet og var ordfører, men også han døde før moren.

Som enke på en av Østerdalens største og rikeste gårder opprettet hun en rekke legat, og støttet flere gode formål. Etter hennes død kjøpte kommunen garden Evenstad. I 1912 ble Evenstad skogskole opprettet på garden med utgangspunkt i en legatgave fra henne. Hun mottok Borgerdådsmedaljen i sølv 1907. Det henger et maleri av henne i Evenstad kapell, som hun bekostet, og en byste, utført av Stinius Fredriksen, ble i 1979 oppsatt ved skogskolen. 

## Referanser


## Eksterne lenker
*
Giro d’Italia 2012

**Giro d'Italia 2012** var den 95. utgaven av Giro d'Italia og ble arrangert fra 5. til 27. mai. Rittet startet med tre etapper i Danmark.

Ryder Hesjedal vant med 16 sekunder på Joaquim Rodríguez. Mark Cavendish vant tre etapper, men tapte poengtrøya med ett poeng til Joaquim Rodríguez med to etappeseire.
 
## Deltakere
:*Se også: [[Liste over utøvere i Giro d'Italia 2012]]*
14 profesjonelle kontinentallag søkte om å få delta sammen med WorldTour-lagene, og fire wildcards ble delt ut til Androni Giocattoli, Colnago-CSF Inox, Farnese Vini Selle Italia og Team NetApp.

Thor Hushovd, Alexander Kristoff og Gabriel Rasch er Norges representanter. 157 av de 198 startende ryttere fullførte.

## Etapper

## Trøyene dag for dag

## Resultater

### Sammenlagt

### Poengkonkurransen

### Klatrekonkurransen

### Ungdomskonkurransen

### Lagkonkurransen (Trofeo fast team)

## Referanser


## Eksterne lenker
*
Linesøybrua

**Linesøybrua** er ei stålkassebru på fylkesvei 6320 mellom Stokkøya og Linesøya i Åfjord kommune i Trøndelag. 

Den er 315 meter lang, har ei seglingshøyde på 16 meter, og gir Linesøya fastlandsforbindelse til Stokkøya. Brua har viltsperre på Stokkøysida, som hindrer at uønskede dyrearter kommer seg over til Linesøya. Linesøybrua sto ferdig 8. oktober 2011, og dette ble markert av ca. 800 personer som gikk i tog over brua. Ferjeforbindelsen Revsnes–Linesøy ble nedlagt da brua ble tatt i bruk.

Brubygginga var prega av mange komplikasjoner, og bygginga sto så godt som helt stille fra 2007 til 2010. Da var det bygd moloer på begge sider, men betongfundamentet som skulle senkes ned på bunnen sank mer enn forventa. Problemer oppsto fordi verken Statens vegvesen eller Mesta var villige til å ta regninga. Disse ble imidlertid løst, og brubygginga kunne starte opp igjen vinteren/våren 2010.

## Se også
* Liste over broer i Norge

## Referanser




## Eksterne lenker
* Artikkel NRK Trøndelag i forbindelse med åpninga
* Artikkel Fosna-Folket i forbindelse med åpninga
* Nettside for Linesøybrua
* Nettside for Linesøya
Davis Cleveland

**Davis Cleveland** (født 5. februar 2002 i Houston i Texas) er en amerikansk barneskuespiller som er kjent for rollen som lillebroren Flynn i TV-serien *[[Shake It Up (TV-serie)|Shake It Up]]* på Disney Channel. Han begynte sin karriere i reklamefilmer i sin hjemstat Texas.

Cleveland har også hatt gjesteopptredener i andre TV-serier, slik som *[[Hannah Montana]]*, Frustrerte fruer, *[[How I Met Your Mother]]* og *[[Ghost Whisperer]]*.

## Referanser


## Eksterne lenker
*
Vektløfting under Panamerikanske leker 1967

**Vektløfting under Panamerikanske leker 1967**. Vektløfting var med som en av flere sporter i de femte Panamerikanske leker som ble arrangert i Winnipeg i Canada fra 23. juli til 6. august. Det var sju vektklasser for menn. USA ble beste nasjon med seks gullmedaljer foran Cuba og Puerto Rico med en hver.

## Medaljer

### Resultater
 

## Eksterne lenker
*  Panamerikanske leker 1963
Guyana under Panamerikanske leker 1967

**Guyana under Panamerikanske leker 1967**. Guyana deltok i de femte Panamerikanske leker som ble arrangert i Winnipeg mellom 23. juli og 6. august 1967. De kom på delt nittendeplass med en bronsemedalje.

## Medaljer

## Medaljevinnerne

## Referanser
Slagordningen under slaget ved Lowestoft

**Slagordningen** var under **[[slaget ved Lowestoft]]** en oppsetning av de partene England og Nederland.

## Den engelske slagordningen

## Den nederlandske slagordningen

## Referanser
Death the Kid

**Death the Kid**  (デス･ザ･キッド Desu za Kiddo) er en figur fra den japanske mangaserien Soul Eaters. Han er dødens egen sønn, og lider av tvangstanker som fører til at alt han kommer i berøring med eller foretar seg, må være preget av symmetri. Derfor bruker han blant annet to tvillingvåpen eller «Siths», Liz og Patty. Om han blir utsatt for usymmetriske fenomener, bryter han fullstendig sammen.

## Referanser
Ardeygebirge

**Ardeygebirge**, også kalt **Ardey**, er en skogkledd fjellkjede som ligger opptil 273.8 m over havnivå i området omkring de kretsfrie byene Dortmund og Hagen, såvel som i Ennepe-Ruhr-Kreis og Kreis Unna i den tyske delstaten Nordrhein-Westfalen. Den regnes som en del av Rheinisches Schiefergebirge og, i en mindre grad, også som en del av Bergisch-Märkischen Hügelland.

## Eksterne lenker
*
Europa-Center

**Europa-Center** (*Europasenteret*) er et bygningskompleks på Breitscheidplatz i Charlottenburg i Berlin. Det ble oppført i 1960-årene like ved Kaiser-Wilhelm-Gedächtniskirche og var lenge et vartegn for Vest-Berlin.

Opprinnelig fantes i området Romanische Café som var et treffpunkt for intellektuelle. Under den andre verdenskrigen ble bygningene bombet og området lenge bare provisorisk utnyttet. Da Berlinmuren ble oppført ønsket man i Vest-Berlin å skape et senter omkring Breitscheidplatz og Europa-Center ble planlagt. Det ble innviet i 1965 av daværende regjerende borgermester Willy Brandt.

Europasenteret inneholder butikker, kafeer, et teater og kontorer.

## Eksterne lenker
*
Arne Adolf Løfsgaard

**Arne Adolf Løfsgaard** (født 21. oktober 1887, død 26. februar 1974) var en norsk gårdbruker og stortingspolitiker for Bondepartiet.

Han var født ved Løfsgaard i Åsnes som sønn av gårdbruker og skogeier Gunnar Løfsgaard (1854–1923) og Anne Berger (1859–1948). Etter grunnskolen gikk han på Jønsberg landbruksskole i Stange fra 1907 til 1908, før han deretter tok over familiegården i 1911. Løfsgaard var medlem av kommunestyret i Åsnes (Åsnes herredsstyre) fra 1916 til 1928, hvor han i perioden 1925 til 1928 tjenestegjorde som kommunens ordfører.

Løfsgaard ble valgt inn på Stortinget ved valget i 1927 som syvenderepresentant fra valgkretsen Hedmark fylke, hvor han var medlem av næringskomité nummer to. Han ble gjenvalgt som andrerepresentant fra Hedmark fylke ved valget i 1930 og satt som medlem i helsekomiteen. Etter at hans andre periode på Stortinget var over returnerte han til Åsnes, hvor han fra 1934 til 1937 dro fatt på sin andre periode som lokalpolitiker ved kommunestyret i Åsnes. Løfsgaard var også kommisjonær for Akers Sparebank fra 1926, og var styremedlem i Aasnes Privatbank frem til den ble innlemmet i Den norske Creditbank (DnC). 

Han var også styreleder i Flisa Aktiemeieri og var aktiv innen luthersk misjonsarbeid. Han var far til Jostein Løfsgaard, som var universitetsdirektør ved Universitetet i Oslo.

## Stortingskomiteer
* Næringskomité nr. to 1928–1930
* Helsekomiteen 1931–1933

## Referanser


## Eksterne lenker
*
Ole Olsen Evenstad (1859–1891)

**Ole Olsen Evenstad** (1859&ndash;1891) var forstmann, gårdbruker og skogeier på gården Evenstad i Stor-Elvdal, og ordfører i hjemkommunen fra 1889. 

Både faren og farfaren var døde før han ble født, og han var allerede fra fødselen eier av halve gården Evenstad med dens betydelige skogeiendommer. Gården hadde blitt testamentert til hans mor Anne Evenstad og ham selv med en halvpart til hver. Han tok forstutdannelse ved Den høiere Landbruksskole paa Aas, i Tyskland og England. Han mistet sin forlovede i sykdom i 1889, og døde selv ung i 1891, mens han oppholdt seg på amtsting på Hamar.

## Referanser
Gammastrålingsspektrometer

Et **gammastrålingsspektrometer** (engelsk *Gamma-Ray Spectrometer*, forkortet *GRS*) er et instrument for å måle fordelingen (eller spektrum) av intensiteten for gammastråling sammenlignet med energien for hvert foton. Gammastråling er elektromagnetisk stråling i den kortbølgete, eller høyfrekvente, enden av det elektromagnetiske spektret (EM), som går fra gammastråling (kort) til radiostråling (lang). Studien og analysen av gammastrålingsspektret for vitenskapelig og teknisk bruk kalles gammaspektroskopi, og gammastrålingsspektrometre er instrumenter som observerer og samler inn slike data. Fordi energien til hvert foton for elektromagnetisk stråling er proporsjonal med frekvensen sin har gammastråler nok energi til at de vanligvis kan observeres ved å telle individuelle fotoner.
Robert Hrgota

**Robert Hrgota** (født 2. august 1988 i Titovo Velenje) er en slovensk skihopper som representerer SSK Velenje.

Han debuterte internasjonalt i 2004. I 2006 og 2007 deltok han i junior-VM; i Kranj i 2006 ble han nummer 8 individuelt og var på det slovenske laget som tok sølvmedaljer i lagkonkurransen, i Tarvisio i 2007 ble han nummer 19 individuelt og var på det slovenske laget som ble verdensmestere i lagkonkurransen. Han ble nummer 4 sammenlagt i kontinentalcupen 2009/10.

I verdenscupen debuterte han med 45.-plass i Titisee-Neustadt 4. februar 2007. Hans beste individuelle plassering i enkeltrenn i verdenscupen er 22.-plass i Planica 22. februar 2009. Sammenlagt ble han nummer 52 i 2008/09 og 79 i 2009/10. I VM i Liberec i 2009 ble han nummer 22 i normalbakken og var på det slovenske laget som ble nummer 7 av 12 lag i lagkonkurransen. I VM i skiflyging i Planica i 2010 ble han nummer 30 i den individuelle konkurransen og var på det slovenske laget som ble nummer 6 av 10 lag i lagkonkurransen.

## Referanser


## Eksterne lenker
*
Ingemund T. Askeland

**Ingemund Thorsheim Askeland** (født 13. oktober 1981) er en norsk gårdbruker, religionshistoriker og musiker. Han skrev mastergradsoppgave om den nyplatoniske filosofen Jamblikos i 2008 og redigerte i 2010 boka *[[Nyplatonismen (bok)|Nyplatonismen]]* i serien Verdens Hellige Skrifter.

Askeland har i senere tid tatt navn etter gården han bor og er oppvokst på; Eikanes gård i Etne.

Eikanes har vært medlem av Bergen Mandolinband siden starten i 2001.
## Referanser
Karsten Fonstad

**Karsten Fonstad** (født 8. juli 1900 på Ringsaker, død 28. juli 1970) var en norsk jernbanetelegrafist og politiker, hjemmehørende i Arbeiderpartiet og Norges Kommunistiske Parti, i tre perioder stortingsmann for AP.

Han ble født som sønn av elektriker Johannes Fonstad og Mathea Kristiansen. Han fullførte folkeskolen og amtsskolen i Ringsaker før han fra 1919 til 1920 ble uteksaminert ved Jernbaneskolen. Etter dette arbeidet han i en periode som stasjonsbetjent, før han i 1920 ble ansatt som jernbanetelegrafist hos NSB. Fra 1923 var han stasjonert ved Moelv stasjon, og med unntak av krigsårene, tjenestegjorde han i denne stillingen frem til 1946 da han ble jernbaneekspeditør. 

Han ble medlem av arbeiderungdomsbevegelsen og Arbeiderpartiet alt i 1916. Ved den store partisplittelsen i 1923 fulgte han fløyen som støttet Kominterns linje, og ble medlem av det nye Norges Kommunistiske Parti. Han forlot imidlertid NKP ved partisamlingen NSA/DNA i 1927, og gikk igjen inn i Arbeiderpartiet.

I 1925 ble han medlem av Ringsaker herredsstyre, og fra 1928 og frem til 1931 fungerte han som kommunens ordfører. Fonstad kom inn på Stortinget som 1. suppleant etter valget i 1930 fra valgkretsen *Hedmark fylke*, hvor han ble medlem av landbrukskomiteen som erstatning for Kristian Lian fra oktober 1931. Han ble valgt inn på Stortinget ved valget i 1933 som 6. representant, og satt som medlem av administrasjonskomiteen. Han ble gjenvalgt ved valget i 1936, hvor han da var medlem av vei- og jernbanekomiteen. Etter at hans periode på Stortinget var over ble han igjen aktiv i lokalpolitikken som medlem av Ringsaker herredsstyre.

Under okkupasjonen av Norge ble han i 1941 fratatt sine kommunale verv. Han ble arrestert i februar 1945 og satt fengslet i Hamar fengsel frem til 14. februar da han ble flyttet til Grini fangeleir, hvor han satt frem til krigens slutt. Fonstad døde i juli 1970 og ble begravet i hjembygda Ringsaker.

## Stortingskomiteer
* Landbrukskomiteen 1931–1933
* Administrasjonskomiteen 1934–1936
* Vei- og jernbanekomiteen 1937–1945

## Referanser


## Eksterne lenker
*
Renaissance-Theater

**Renaissance-Theater** opprinnelig kalt **Motivhaus** er et teaterbygg bydelen Charlottenburg-Wilmersdorf i Berlin (hjørnet av Knesebeckstraße 100 og Hardenbergstraße). 

Bygningen ble oppført i 1901-1902 av arkitektene Konrad Reimer (1853–1915) og Friedrich Körte (1854–1934). Byggherre var den akademiske foreningen Akademischer Verein Motiv grunnlagt 1847, noe som gjenspeiler seg i det opprinnelige navnet *Motivhaus*. Fra 1919 fantes en kino i bygningen, men den ble erstattet med teatret i 1922. Teatret ble stengt av nazistene i 1933 og driften gjenopptatt i 1945. En omfattende restaurering fant sted i 1985 og de blå glassene i byggets karakteristiske, høye vinduer ble da utført av Hella Santarossa. *Entenbrunnen* (*andefontenen*) på plassen utenfor teatret er fra 1911 og utført av August Gaul.

Renaissance-Theater er det eneste intakte Art Déco-teater i Europa. Repertoaret til dagens teater dreier seg hovedsakelig om samtidsdramatikk.

## Referanser


## Eksterne lenker
* Hjemmesiden til Renaissance-Theater
Peru under Panamerikanske leker 1967

**Peru under Panamerikanske leker 1967**. Peru deltok i de femte Panamerikanske leker som ble arrangert i Winnipeg mellom 23. juli og 6. august 1967. De kom på trettendeplass med to sølv- og to  bronsemedaljer.

## Medaljer

## Medaljevinnerne

## Referanser
Magnar Birkeland

**Magnar Birkeland** (født 27. mars 1971) er en musiker, komponist, arrangør og  produsent fra Sauda.
 
Han er mest kjent som keyboardist for Kristian Valen gjennom mange år, men er også låtskriver og keyboardist i jazz-fusionbandet Obsession og Vigdis Eidsvåg Band. I tillegg har han gitt ut musikkalbum under eget navn, der han blant annet har benyttet en rekke anerkjente norske studiomusikere og sangere. 

Han har også samarbeidet med en rekke kjente musikere, og turnert som keyboardist med både eget band og Vigdis Eidsvåg Band.

Birkeland har spilt aldersbestemte landskamper i fotball for Norge på guttelandslaget og U21-landslaget, mens han spilte klubbfotball for henholdsvis  og i 1. divisjon for .

## Utvalgt diskografi
* *Min elskede kom hjem i går* (Magnar Birkeland med Kristian Valen/ Jan Ingvar Toft/ Vigdis Eidsvåg, 2007)
* *Mørk og Mjuk* (Vigdis Eidsvåg, 2003)
* *So low* (Hilde Alsaker, 1999)
* *Beiting" ([[Obsession|*Obsession*]], 1998)
* *Frode Småmo* (Frode Småmo, 1997)
* *Køksing* ([[Obsession|*Obsession*]], 1996)
* *Rafting* (([[Obsession|*Obsession'']], 1994)

## Referanser


## Kilder
* Avisa Ryfylke (desember 1998)
* Valen-TV (DVD), 
* www.tylden.no

## Eksterne lenker
*
Landhockey under Panamerikanske leker 1967

**Landhockey under Panamerikanske leker 1967**. Landhockey var en av flere sporter som var med i de femte Panamerikanske leker som ble arrangert i Winnipeg i Canada fra 23. juli til 6. august 1967. Det var første gangen som landhockey var med i de Panamerikanske leker. Det var en turnering for herrelag som ble vunnet av Argentina.

## Medaljer

## Eksterne lenker
*  Panamerikanske leker 1963
Christen Andersen Vallesværd

**Christen Andersen Vallesværd** (født 1797, død 1842) var en norsk politiker og stortingsrepsresentant. Han representerte Nedenes og Robygdelagets Amt (Aust-Agder) på Stortinget i perioden 1833–1835. Utenom politikken arbeidet han som gårdbruker.

## Referanser


## Eksterne lenker
*
Inga Lovise Tusvik

**Inga Lovise Tusvik** (født 6. juli 1914 i Borgund, død 14. mai 1992 i Sula) var en norsk rektor og politiker for Venstre. Hun var stortingsrepresentant fra Rogaland 1965–1969, og rektor ved Voss gymnas 1969–1981.
## Liv og virke
Tusvik ble født i Borgund i Møre og Romsdal, som datter av fiskeren og småbrukeren Lars Petter Olaus Tusvik og Ingeborg Elise Maurstad. Hun tok examen artium ved Ålesund gymnas i 1935. Under andre verdenskrig arbeidet hun som vikar og lærer i folkeskolen i Borgund og Hareid, samt en kort stund ved Ålesund høyere almenskole. Samtidig var hun med i motstandsorganisasjonen Milorg, og ble tildelt Deltagermedaljen for sitt arbeid der.

Hun ble cand.philol. fra Universitetet i Oslo 1949 med en hovedoppgave om Berte Canutte Aarflot. I 1948 tok hun et vikariat ved Sortland kommunale høyskole og i 1949 et nytt ved Tromsø høyere almenskole. I 1950 ble hun fast ansatt som styrer ved Askvoll realskole, før hun ble lektor ved Rogaland offentlige landsgymnas fra 1952, og deretter rektor ved Voss gymnas fra 1969–1981.

På 1950-tallet ble Tusvik også mer aktiv i Venstre. I 1951 ble hun valgt inn i Askvoll kommunestyre, og i 1955 i Time kommunestyre, samtidig som hun ble formann for Time Venstrekvinnelag. I 1960 ble hun med i Venstres landsstyre, og på 60-tallet satt hun som formann både i Rogaland Venstres fylkeskvinnelag og fra 1967 i Norges Venstrekvinnelag. Etter to perioder som vararepresentant til Stortinget, kom hun i 1965 inn som fast representant som én av tolv kvinner. I fire år satt hun som nestformann i Administrasjonskomiteen, der hun blant annet tok til orde for flere kvinnearbeidsplasser i distriktene, språklig likestilling i lærebøkene, og at fredsforsking burde inn i lærebøkene i samfunnslære. Tusvik ønsket dessuten Norge inn i EF, og at vi skulle sende norske lærere til skoler i utviklingsland.

Tusvik var også et organisasjonsmenneske utenfor politikken, og var blant annet aktiv i Folkeopplysningsrådet, i Rogaland bispedømmeråd, i styret i Statens edruskapsdirektorat og i Motorførernes avholdsforbund. 1970-72 var hun formann i Voksenopplæringskomiteen.

## Referanser


## Eksterne lenker
*
Landhockey under de Panamerikanske leker

**Landhockey under de Panamerikanske leker**. Landhockey for menn var med i de Panamerikanske leker første gang 1967 i Winnipeg og landhockey for damer 1987 i Indianapolis i USA. Argentina har vunnet landhockeyturneringen for menn ni ganger og dameturneringene seks ganger.    

## Medaljer

## Landhockey Panamerikanske leker
### Menn

### Damer
Johannes Pedersen Deichmann

**Johannes Pedersen Deichmann** (født 1790 i Drammen, død 14. april 1832 samme sted) var en norsk skomaker og gårdbruker.

Han var 3. representant for Drammen på Stortinget i perioden 
1830–1832, hvor han var medlem av næringskomiteen.

## Referanser


## Eksterne lenker
*
Maolingmausoleet

**Maolingmausoleet** (også kalt **Maomausoleet** eller **Maoling**, forenklet kinesisk: 茂陵, pinyin: *Maoling*) eller **Han-keiser Wudis grav** (*Hàn Wǔdì mù*, 汉武帝墓) er graven til Han-keiseren Wu (*Hàn Wǔdì*, 汉武帝) av det vestlige Han-dynasti, som regjerte 141-87 f.Kr. Det er det største av *[[Xi Han wuling|De fem mausoleer]]* av det vestlige Han-dynasti (*Xi Han wuling*, 西汉五陵) og omtrales ogsaå som «Østens pyramide» (东方金字塔).

Keiser Han Wudi etablerte en autokratisk og sentralisert stat, med prinsipper han adopterte fra konfucianismen som statsfilosofi, etikk og normer for sitt rike og startet en skole for lære opp framtidige ledere i klassisk konfucianisme. 

Graven ligger 40 km fra provinshovedstaden Xi'an i landsbyen Maoling i Nanwei nordøst i byfylket Xingping (兴平市) i byprefekturet Xianyang i provinsen Shaanxi i Folkerepublikken Kina. 

Byggingen av gravanlegget tok til i 139 f.Kr. og pågikk i 53 år. Graven er omgitt av en mur, og området innenfor er nesten helt kvadratisk. Øst-vest måler området 431 m og nord-sør måler det 415 m. Muren er 5,8 meter tykk. I midten av hvert muravsnitt befinner det deg en port. Graven selv er utformet som en stump pyramide med en høyde på 46,5 m og største sokkelutstrekning på 240 m. 

Ifølge historiske overleveringer skal keiseren ha benyttet en tredel av rikets skatteinntekter for byggingen av hovedgraven og sidegravene. 

Rundt om mausoleet er det mer en 20 andre graver for keiserens koner, konkubiner og andre. Blant disse sidegravene er  General Huo Qubings grav. Frem til den fører en såkalt *[[sjelevei]]* (*shendao*) med seksten steinfiguer ftra det Veslige Han - steinhuggerarbeider av dyre- og menneskeskulpturer. Dette er de så langt eldste funne (2018) gravveifigurer av stein (faguttrykket for dyrefigurene er *shixiangsheng* 石象生 eller *shiwengzhong* 石翁仲) av dette slag i Kina. 

Andre sidegraver er general Wei Qings grav, og Jin Midis grav, rundt en kilometer øst for hovedgraven. Her ligger også Maolingmuseet.

Maolingmausoleet ble i 1961 oppført på Folkerepublikken Kinas liste over kulturminner.

## Referanser


## Eksterne lenker

* Maoling Mausoleum 
* Maoling Museum 
* Maoling Mausoleum of Emperor Wu Di of the Han Dynasty (206 BC- AD 220)
* Mao Mausoleum
* Die "Weisse Pyramide" entdeckt! Es ist das Maoling-Mausoleum!
* Maoling bowuguan (Maoling Museum) 
* Li Jiajun, Xi'an Jiaotong University: West Han Artifacts of Han Yangling Mausoleum Museum, Maoling Mausoleum Museum, and Xianyang Museum in Xi'an
Athens (Ohio)

**Athens** er den største byen og administrasjonssenter i Athens County, Ohio, USA. Den hadde  innbyggere (2000).

Ohio University ligger i Athens. De første europeerne kom til stedet i 1797 og i 1912 fikk Athens bystatus, da hadde den over  innbyggere.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Asexual Visibility and Education Network

**Asexual Visibility and Education Network** (**AVEN**) er et nettverk for å informere om- og synliggjøre aseksualitet.

AVEN ble stiftet av David Jay. Mens han studerte ved Wesleyan University i Connecticut, kom han ut som aseksuell og lanserte AVENs nettside. 

AVEN, som Salon.com refererte til som det «uoffisielle hovedkvarteret på nett» for den aseksuelle bevegelsen, er anerkjent som det største nettbaserte aseksuelle samfunnet. Sidens hovedmål er å skape allmenn aksept for og diskusjon om aseksualitet, samt å legge til rette for en vekst av et stort nettbasert aseksuelt samfunn. AVEN har over 28 000 registrerte medlemmer (2011).

## Referanser


## Eksterne lenker
*
Real de Catorce

**Real de Catorce** er en gruvelandsby i den meksikanske delstaten San Luis Potosí. Den befinner seg på 2750 meters høyde i fjellkjeden Sierra de Catorce. Man ankommer landsbyen gjennom en 2300 meter lang tunnel. Real de Catorce er administrasjonssentrum i Catorce kommune. Den var tidligere et aktivt sentrum for utvinning av sølv, men er i dag nærmest en spøkelsesby. Landsbyen hadde 1&nbsp;392 innbyggere i 2010.

Real de Catorce er et populært turistmål. Den er også et mål for katolske pilegrimmer og huichol-sjamanister, og sies å ha en spesiell spirituell energi. I 2001 fikk landsbyen status som «Pueblo Mágico».

## Referanser


## Eksterne lenker
* Real de Catorce hos Pueblos México
Mazamitla

**Mazamitla** er en landsby og en kommune i den meksikanske delstaten Jalisco. Den befinner seg sørøst i delstaten, 124 km fra Guadalajara. Mazamitla ble grunnlagt av aztekerne i 1165. I 2010 hadde landsbyen 7&nbsp;865 innbyggere, mens hele kommunen hadde 13&nbsp;225 innbyggere.

Mazamitla ble grunnlagt av aztekerne i 1165. I 1481 ble den invadert av purépechaene, som ville ha kontrollen over Sayulasjøen. De styrte området fram til de ble styrta av andre indianske folk i Salitre-krigen i 1510. Spanjolene oppdaga landsbyen i 1522.

På grunn av sin flotte natur har Mazamitla status som «Pueblo Mágico».

Navnet Mazamitla er nahuatl og betyr «Sted hvor man lager piler til å jakte rådyr».

## Referanser


## Eksterne lenker
* 
* Kommunens offisielle hjemmeside
* Mazamitla hos Pueblos México
Liv Tomter

**Liv Tomter** (1901–1978) var en norsk småbruker og Arbeiderpartiet-politiker fra Nes kommune som var stortingsrepresentant for Akershus i fem perioder 1946–65.

Tomter ble født i Hakadal i Akershus, som datter av læreren Andreas Haugen og Anna Ellevine Kopperud. Etter endt skolegang på Lier fylkesskole i 1919, gikk hun videre på husmorskolen i Buskerud, og deretter på M. Schønbergs lærerinneskole i husstell i Oslo. Fra 1922 til 1925 arbeidet hun som husstellærer i Vestre Slidre, før hun tok et lærerinnekurs ved Industriskolen i Oslo i 1926, og deretter arbeidet to år som lærer i husstell og håndarbeid ved en privat husmorskole i Ringerike. I 1928 flyttet hun til Nes kommune, hvor hun sammen med sin mann drev opp en husmannsplass til et gårdsbruk, samtidig som hun deltok aktivt i lokalpolitikken for Arbeiderpartiet.

I 1928 ble hun samtidig med i styret i Årnes arbeiderkvinnelag, hvor hun ble formann i 1935. I 1935 ble hun også formann for Nes husmorskole og Husstellnemnda i Nes, samt varaformann for Nes pleiehjem.

Etter andre verdenskrig kom Tomter med i rikspolitikken, da hun ble valgt inn på Stortinget som Arbeiderpartiets 1. vararepresant fra Akershus. Da Trygve Lie ble oppnevnt som FNs generalsekretær 1. februar 1946, rykket Tomter opp som fast representant. Hun ble gjenvalgt i fire påfølgende perioder, og satt tilsammen på Stortinget i 20 år. Hele tiden var hun medlem av Landbrukskomiteen, og skal ha vært en god talskvinne for jordbrukets likestilling med andre næringer. Spesielt kjent ble hun for sin store innsats for å løse vannforsyningsproblemene på bygdene. I 1946 startet hun arbeidet med å lede en komite som arbeidet med å løse problemene, og det var ikke minst hennes innsats som bidro til at tusenvis av hjem på bygdene fikk innlagt vann.

## Referanser
 



## Eksterne lenker
* 
* 
*
Siffer (TV-program)

***Siffer*** er et norsk populærvitenskapelig underholdningsprogram med Jo Røislien som ble sendt på NRK1 i 2011. I programmet fortalte og forklarte programleder om ulike temaer innen tall, matematikk og statistikk. Konsepter ble formidlet gjennom illustrasjoner, intervjuer, animasjoner, konkurranser og eksperimenter.

Episoden om spillteori inneholdt et intervju med den amerikanske spillteoretikeren og nobelprisvinneren John Forbes Nash jr., som svært sjelden opptrådte i media.  

Premieren ble sett av 543 000, noe som gav en markedsandel på 32,3 prosent.

## Episodene

## Bok
I forlengelsen av serien ble det utgitt en bok på Versal Forlag (Siffer, av Jo Røislien og Magnus Nome).

## Referanser
International Christian Police Fellowship

**International Christian Police Fellowship**, forkortet **ICPF**, er et nettverk og fellesskap for kristne politifolk i en rekke land i Vesten. Hvert år arrangeres det konferanser og samlinger i regi av ICPF.

I Norge er Kristent Politilag (KPL Norge) tilknyttet ICPF og samarbeider med tilsvarende nasjonale organisasjoner gjennom dette fellesskapet.

## Eksterne lenker
* Nettsider for International Christian Police Fellowship

### Najonale foreninger
* Nettsider for kristne politifolk i USA
* ''Christian Police Fellowship'' i Australia
* ''Christian Police Association'' i Storbritannia og Nord-Irland
* ''Christlichen Polizei Vereinigung Österreich'' i Østerrike
* ''The Fellowship of Christian Peace Officers-Canada'' i Canada
* ''Křesťanská policejní asociace'' i Tsjekkia
* ''Die Christliche Polizeivereinigung (CPV)'' i Tyskland
* ''Landelijk Netwerk voor Christen Politieambtenaren (LNCP)'' i Nederland
* ''Police Christian Support Network'' i New Zealand
* ''Asociaţiei Poliţiştilor Creştini DIn România'' i Romania
* ''La Coordinadora de Policías Cristianos (C.P.C.)'' i Spania
* ''Allkristna Polisförbundet'' i Sverige
* ''Christliche Polizei Vereinigung Schweiz (CPV Schweiz) i Sveits
Nyplatonismen, det guddomlege arbeid

***Nyplatonismen, det guddomlege arbeid*** er en bok i Bokklubbens serie Verdens Hellige Skrifter, redigert av Ingemund T. Askeland og utgitt i 2010. Boken inneholder tekster fra nyplatonismen, slik den framsto fra 200- til 500-tallet. Tekstutvalget er gjort for å «gje eit visst innsyn i grunnleggjande trekk ved filosofien samstundes som det er lagt vekt på å presentere nyansane i den religiøse tenkinga».

Nyplatonisme var en filosofisk-religiøs retning som oppsto i senantikken på 200-tallet; den forener elementer fra nypythagoreisme, Platons filosofi og orientalsk forløsningslære. Selve *begrepet* nyplatonisme ble først innført i nyere tid for å identifisere og skille ut denne platonske tradisjonen som ble initiert av Plotin og i sin hedenske form vedvarte fram til 500-tallet.

Nyplatonikerne oppfattet kosmos som et hierarkisk ordnet system av værenskategorier med grader av fullkommenhet, helt ned til materien, det ondes prinsipp. Gud kan bare erkjennes i ekstasen, som er den høyeste erkjennelsesform; dernest kommer intuisjonen, og i tredje rekke den vanlige logiske tenkning. Den laveste kunnskapsform er den sansene gir oss. 

## Innhold
Boka har fem hovedavsnitt, hvorav det siste er størst, og omfatter halve boka. De lengste enkelttekstene er *[[De kaldeiske orakler]]* og Jamblikos' *[[Om mysteria]]*.
* Grunnleggjande filosofi
** Tekster av Plotin (fra *[[Enneadene]]*), Porfyrios og Proklos
* Einskap og mangfald
** Tekster av Proklos og Damaskios 
* Platon og den guddommelege filosofi
** Proklos *Innleiing til Platonsk teologi
* Om gudenamn og gudebilete
** Tekster av Proklos og Porfyrios
* Tanke eller tru: [[teurgi]] og den filosofiske gudekulten
** *De kaldeiske orakler*, Proklos' *Om det heilage handverket*, [[Jamblikos]]' *Om mysteria*, og andre tekster av Profyrios, Proklos og [[Julian den frafalne|Keiser Julian]]

== Referanser ==
<references/>

== Bibliografi ==
* *Nyplatonismen, det guddomlege arbeid''. Utval og innleiande essay ved Ingemund T. Askeland.  Bokklubben, 2010. LVI, 449 sider. (Verdens hellige skrifter; 61). ISBN 978-82-525-7139-4
Jette F. Christensen

**Jette Fugelsnes Christensen** (født 1983) er en norsk tidligere politiker (Ap). Hun var stortingsrepresentant fra 2013 til 2021, og leder av Riksvalgstyret i 2021.

## Liv og virke
Christensen var vararepresentant til Stortinget for Hordaland i perioden 2009–2013. Fra september 2010 til mai 2013 var hun fast møtende stortingsrepresentant som vara for Per Rune Henriksen mens han var statssekretær.

Ved stortingsvalget 2013 stilte Christensen til valg som 2. kandidat for Arbeiderpartiet i Hordaland. Hun ble innvalgt som én av fire Arbeiderparti-representanter fra Hordaland. Hun ble gjenvalgt med samme listeplassering ved stortingsvalget 2017. Christensen var medlem av Utenriks- og forsvarskomiteen.

Hun tok ikke gjenvalg ved stortingsvalget høsten 2021, og valgte i stedet å bli hodejeger i rekrutteringsselskapet Visindi.

Hun er utdannet statsviter fra Universitetet i Bergen.

Hun er kjæreste med politisk redaktør i *Dagens Næringsliv* Frithjof Jacobsen.

## Stortingskomitéer
* 2010–2013 medlem av Stortingets kontroll- og konstitusjonskomité.
* 2013–2017 medlem av Stortingets kontroll- og konstitusjonskomité.
* 2017–2018 medlem av Stortingets utdannings- og forskningskomité.
* 2018–2021 medlem av Stortingets utenriks- og forsvarskomité

## Bibliografi
*

## Referanser


## Eksterne lenker
* 
*
Izamal

**Izamal** (yukatansk maya: *Itzamal*) er en by og en kommune i den meksikanske delstaten Yucatán. Kommunen hadde 25&nbsp;980 innbyggere i 2010, mens det bodde 16&nbsp;195 mennesker i selve byen.

Izamal var en viktig by i mayaenes sivilisasjon. Den har i alt fem store pyramider, hvorav den mest kjente er Kinich Kakmó-pyramiden. På 1500-tallet bygde spanske fransiskanere et kloster som i dag er en annen av byens turistattraksjoner. Izamal har fått kallenavnet «De tre kulturers by» fordi den kombinerer elementer fra den førspanske tida, kolonitida og nåtida. Den har status som «Pueblo Mágico».

## Referanser


## Eksterne lenker
* 
* Izamal hos Pueblos México
Noroff Videregående Kristiansand

**Noroff** School of Technology er et høyteknologisk skolesenter midt i Kristiansand med toppmoderne utdanning innen teknologi og digitale medier.

Noroff driver med utdanning på fagskole- og høyskolenivå. I tillegg tilbys nettbasert utdanning gjennom Noroff Nettstudier.

Noroff Kristiansand er den sydligste campusen til Noroff School of Technology and Digital Media. Campusen huser for tiden omtrent 150 studenter og 50 ansatte. Noroff Kristiansand er også hovedsete for Noroff Nettstudier og Noroff sin sentraladministrasjon. Blant studietilbudet finnes bachelorgradene i Cyber Security, Applied Data Science og Digital Etterforskning

## Eksterne lenker
* Hjemmeside 
* Utdanningsprogram - Medier og kommunikasjon 
* Utdanningsprogram - Studiespesialisering med toppidrett
Parras de la Fuente

**Parras de la Fuente** er en by i Parras kommune sør i den meksikanske delstaten Coahuila. Byen hadde 33&nbsp;817 innbyggere i 2010.

Byen ble grunnlagt 18. februar 1598 av jesuitten Juan Agustín de Espinoza under navnet Misión de las Parras.

Parras de la Fuente blir kalt for «Oasen» i halvørkenen i Coahuila. I området produseres det også vin. Amerikas første vingård ble etablert her i 1597. Det dyrkes også mye nøtter og meloner. Byen fikk status som «Pueblo Mágico» i 2004.

## Referanser


## Eksterne lenker
* 
* Parras de la Fuente hos Pueblos México